text: Broager Sparekasse: Her går det godt!
  24 februar 2015 kl. 08.42
  Det netop offentliggjorte regnskab for Broager Sparekasse er det næstbedste nogensinde.
  Den lille sparekasse med fire filialer havde et overskud på 15,8 mio. kr. før skat i 2014 mod et overskud på 6,5 mio. kr. i 2013.
  Det er det næstbedste resultat nogensinde.
  Sparekassen gør en dyd ud af at sprede sine engagementer på forskellige brancher.
  - Vi sørger for ikke at blive for entusiastiske og lade os rive med af tendenser i samfundet, men holder fast i vores målsætning om, at ingen brancher må udgøre mere end 10% af de samlede udlån, siger direktør Lars Christensen.
  